SAL staak alle bedrywighede | Maroela Media
Die Suid-Afrikaanse Lugdiens (SAL) se sakereddingspraktisyns het Dinsdag aangekondig dat hulle besluit het om alle lugdiensoperasies onmiddellik te staak, en is besig met 'n proses om die lugdiens onder bewaring en instandhouding te plaas totdat besprekings oor finansiering voltooi is.
"Ons sal voortgaan om mense wat geraak word ten volle ingelig te hou oor die vordering van hierdie aangeleenthede en hoe dit 'n uitwerking op die sakereddingsproses sal hê," het die sakeredders in 'n verklaring gesê.
Die sakeredders het gesê hoewel daar vordering gemaak is met die finansiering van die groep se reddingsplan, moet die groep na ander opsies kyk totdat die kwessie opgelos is.
Volgens die sakeredders het hulle verlede week met die regering en met verskeie finansierders vergader met betrekking tot die verkryging van finansiering vir die implementering van die sakereddingsplan onderhewig aan sekere bepalings en voorwaardes. Die finansierders was bereid om 'n deel van die nodige geld vir SAL te voorsien.
Die sakeredders is ook besig om met die regering te onderhandel in verband met die verkryging van die oorblywende finansiering wat nodig is om die plan volledig te implementeer.
Die implikasies vir die onderneming as dit slegs 'n gedeelte van die vereiste finansiering ontvang, word ook bespreek.
Die sakeredders het aangedui dat hulle tyd nodig het om te bepaal wat die regte stappe is om te doen om voort te gaan indien hulle nie die nodige finansiering kry nie. Hulle kyk na die opsie van die verkoop van die lugdiens en/of bates van die maatskappy en/of die likwidasie daarvan.
"Ons sal in staat wees om die besluit te neem en die volgende week af te handel," het hulle gesê.
SAL is in Desember in sakeredding geplaas en benodig R10,4 miljard om gered te word.
Sam Mkokeli, woordvoerder van die departement van openbare ondernemings, het op 18 September gesê SAL sal nié gelikwideer word nie en die regering gaan die geld beskikbaar stel om die herstrukturering van die nasionale lugredery af te handel. Die proses het tot dusver egter gesloer.
Staak bedrywighede??? Wie vlieg nog saa?
Nog steeds 'n bodemlose put van onbevoegde kader ontplooing en wanbestuur. Privatiseer. Verkoop aan die hoogste bieër, herwin 'n gedeelte van die laaste 15 jaar se opgehoopte verliese. Laat die nuwe eienaar/s die paar bevoegde, nie-korrupte werknemers oorneem en die lugredery onafhanklik bedryf. Genoeg is genoeg. Jy kan nie 'n vrot appel 'reg dokter' deur geld in die mandjie te gooi nie. Gooi die vrot appel weg en spaar die res van die mandjie. Stop die gravy train, of in hierdie geval, die gravy plane. Basiese finansiële bestuursbeginsels moet toegepas word – as iets ekonomies en winsgewend herstel of onderhou… Lees meer »
Die sogenaamde sakeredders vreet geld en niks verbeter nie. Hulle speel met die regering en met die minister wat ook nou maar huistoe kan gaan. Miljarde word deur konsultante opgeslurp; die mees betalende joppie in SA.
Staak bedrywighede permanent en gooi op die ashoop. Dit is tyd dat die Anc kripvreters ophou vreet.
Hier wil hulle dit al weer aan 'n paar kaders oorgee, en belasting sal maar weer moet spandeer word om hulle ryk te hou.